text: La cuina botànica, protagonista d'un nou acte de Terra i Taula el 21 de març - Torclum
  La cuina botànica, protagonista d'un nou acte de Terra i Taula el 21 de març
  Publicat a 17 de març de 2017 26 de novembre de 2021 per Torclum
  La cuina botànica, de la mà de la xef Iolanda Bustos , serà la protagonista d'un nou acte del col-lectiu de productors i cuiners del Baix Penedès Terra i Taula , del qual Torclum Oli d'Oliva en som membres fundadors.
  L'acte que porta com a títol "Baix Penedès, flora salvatge", l'organitzem el proper dimarts 21 de març al Celler Avgsvts Forvm , a les 19:00 hores i servirà per a presentar l'apadrinament d'enguany, que serà dut a terme per la prestigiosa, xef del Restaurant La Calèndula (Regencós, Girona) .
  Iolanda Bustos és una amant del territori i especialment de les flors, brots, herbes i flora salvatge del seu entorn.Les places són limitades i només amb reserva prèvia a info@terraitaula.cat.
  El preu per persona és de 20 Euros. Els 4 cuiners (Lo Mam, Ull de Llebre, Vell Papiol, Obrador Oriol Rossell) us proposaran 4 degustacions elaborades amb productes dels nostres integrants però també amb ingredients que trobem al nostre entorn de manera salvatge. I, com no, els nostres olis Torclum no faltaran en aquestes creacions.
  Aquestes 4 degustacions aniran maridades amb 4 vins dels cellers del col-lectiu (Avgstvs, Jané Ventura, Sicus i Partida Creus).